البهجة
البهجة عشان... أثرت فيا بشكل شخصي
عشان اللي جه في بالي أول ما شفتها
كان اللي حاسة بيه دلوقتي
فيما يتعلق باللي كنت حاسة بيه السنين اللي فاتت
وبالنسبة ليكي، عشان أنتي مش عارفاني كويس
عشان في السنين اللي فاتت واجهت اكتئابات وانهيارات
وكانوا... كانوا تقال عليا
و... كانت... يعني الطريقة اللي كنت بدور بيها عالسعادة
أني كنت بجرى ورا السعادة عايزة أحققها في... يعني أسرع وقت
و... لما شفت كلمة بهجة
هو... كمان عشان الكلمة دي أنا متعلقة بيها من زمان
بحب الكلمة نفسها
و... أه لما كنت حاسة بالاكتئاب في الفترة اللي فاتت
كان دايما ال... يعني كل ما حد يسألني أنا عاملة إيه
بقول أني حزينة
بيسألوني أنتي حزينة ليه؟
ردي كان بيبقى أن الدنيا دي خرا
ومش بحبها
أه... فأنا مش عاجبني إحنا عيشين فين
ما بحبش الدنيا دي ولا الناس
مش عاجباني عيشتي وقد إيه الحياة صعبة
وأن الناس لازم تشتغل جامد عشان تاخد اللي هي عايزاه
ده شئ مرهق وأنا مش عايزاه
أه، ده مرهق ومش عايزة الحياة دي
وأدركت دلوقتي
أنها كانت دايما المعركة بين اللي حاسة بيه واللي مؤمنة بيه
وعلاقتها باللي عايشاه في ساعتها
فمثلا لما... قبليها في الكام سنة اللي فاتوا
لما كنت أصغر
كانت العيشة وقعدة أسهل كتير
وأعتقد أنه ده كان جزئيا بسبب أني ما كنتش بفكر في حاجات تهمني
يعني لو أي حد عمل أي حاجة، مش مشكلة، تمام
لو حد قال نكتة، يبقى بتضحك
لو حد فرجني على فيلم، هيعجبني
غالبا هثق فاللي بيفرجني عالفيلم
فعلى طول هيعجبني الفيلم
ومن أول ما طورت وعيي وحكمي عالأشياء
عرفت أن مش كل حاجة تسلية
مش كل حاجة تضحك ومش كل حاجة تمام
ومن كل... من ساعة ما بقيت واعية بالحاجات اللي تهمني
ما بقيتش راضية عن العالم اللي أنا عايشة فيه
فبالنسبة لي، أن ألاقي السعادة في الحاجات البسيطة
كان صعب
حتى لو كانت... الفرجة علي فيلم مثلا
أدركت ده أول مرة لما...أعتقد السنة اللي فاتت
أو قبليها يمكن بسنة
كنت بتفرج على فيلم
عندي كده... إدمان للأفلام العربي الكوميدي القديمة
بيضحكوني جدا
وبعدين فيه فيلم كده، مشهور أوي
كان دايما بيضحكني
كنت دايما بشوفه واتبسط وبيضحكني
وما كانش فيه مشاكل بالنسبة لي لحد ما شفته قريب
وعرفت أنه ضد النسوية
وقلبي وجعني وأنا بتفرج عالفيلم
وأنا متأكدة أني هتفرج عليه وأضحك
كأني عندي ٧ سنين
بس وأنا بتفرج عليه فجأة ما ضحكتش
ما حسيتش أني عايزة أضحك عليه
أنهي فيلم؟
أسمه... أه من حوا
أو أه من حواء
أعتقد أن القصة نفسها عالمية مش متأكدة
بس بيتهيألي أنه القصة عالمية وأتعملت بالعربي، صح؟
ترويض الشرسة لويليام شيكسبير
أنا مش متأكدة... يعني مش عارفة
ما كنتش حتى عارفة أنها مش قصة مصرية لحد من وقت قريب
و... اتفرجت عالفيلم وما قدرتش أضحك
عشان الفيلم ده، يعني كل أفيه فيه
كان ضد كل حاجة بأؤمن بيها تماما
وأدركت فجأة أن عمري ما لاحظت الحاجات دي في الفيلم
من ناحية كان شئ مفهوم
أن الناس بتكبر وبتشوف الحاجة بشكل مختلف وده عادي
ومن الناحية التانية
ايه اللي بيعجبني ومنطقي بالنسبة لي في المرحلة دي؟
ف... أه، كل حاجة كانت بتفرحني
راحت
أه من أول الفرجة على فيلم لحد لما بقرا مقالة
أو بنتكلم وحد من صحابي يقول حاجة مهينة مثلا
وقبل كده ما كنتش بفهم أن الحاجة مهينة
بعد كده أدركت أن في الحقيقة أن البيئة اللي أنا عايشة فيها مش عجباني
مش عاجبني اللي الناس بتقولهولي
مش عجباني التعليقات في الشارع
وهي لحظة بتدركي فيها أنه لأ ده مش عادي
بس أدراك أن الدنيا مش تمام
والثبات على الحاجات المهمة اللي بتؤمني بيها
هتكلفك فرحتك
أو ده اللي فكرت فيه وقتها
و... اللي كان مخلي صعب عليا أن ابقى سعيدة على سبيل التغيير
كان الاحساس بالعار اللي بيجي مع الاحساس بالسعادة
عشان لو حد قال نكتة
وهي مهينة وأنا ضحكت عليها
مش هينفع أبقى سعيدة بالموضوع ده
أو لو حتى مالوش علاقة بحاجة بتسعدني
مثلا، لو أنا... لو أنا... قاعدة مع صحابي
وبنتكلم وحد قال نكتة في الحقيقة مش مهينة
برضوا... كل حاجة أعرفها عن الحياه دي
لدرجة أني مش هعرف أهزر في أي حاجة تانية
حتى لو مالهاش علاقة
حتى لو حاجة بتضحك فعلا
وهي كمان البيئة اللي عايشين فيها والشغل اللي بنعمله
ولفترة، شغلي في منظمة نسوية
خلاني أحس أن عندي... عبء كبير عايشة بيه
عشان كل يوم بتشوفي حاجات وبتسمعي أخبار
وبتتعاملي مع الحاجات بطريقتك
وصعب أنك تكوني سعيدة
لما تشوفي أن كل حاجة ماشية غلط
وكل حاجة بتقتلك بالبطئ
وحسيت أن واحدة واحدة بطلت اتبسط بأي حاجة بعملها في الحياة
مش عارفة ارتاح في البيت
عشان بيبقى عندي حاجات كتبرة أعملها وعايزة أعملها
صعب تقولي خلاص وتروحي بعد يوم شغل طويل
عشان عارفة أن لسه فيه حاجات عايزة تشتغلي عليها
وكل حاجة... كل حاجة حواليكي
بتجبرك ما تكونيش سعيدة
ولو مرة حسيتي أنك سعيدة أو ضحكتي على حاجة
بدرك فجأة أن الدنيا دي حزينة جدا على أني اتبسط فيها
ده كان شئ لا يطاق
ومن الناحية التانية حسيت أن دي الحاجة الصح
عشان لو مش كده هحس أني جوايا فاضي
أو أن ماليش لازمة
أو أني سطحية
أو أني ساذجة
أو أن اللحظة الصغيرة اللي فيها ضحك
بتخليني حاسة بحاجات وحشة
عشان كل حاجة ليها علاقة بالضحك
مرتبطة بشئ سلبي بعد كده
و... بس أصل لما حد بيتكلم معايا
ويقوللي أنتي أصلك بتاخدي الأمور جد أوي
وأنا بقول أيوه عشان هي فعلا حاجات جد
عشان نكتة صغيرة ممكن تتحول لثقافة
وبعدين الثقافة كلها... الموضوع كبير
و... دي الطريقة اللي عايشين بيها
ثقافتنا كلها مبنية بالطريقة دي
بالرغم من أني عارفة أن صحابي كويسين وبيحبوني
وبيؤمنوا بنفس الحاجات اللي بؤمن بيها
وبالرغم أن التمسك بالحاجات اللي بتؤمني بيها
سواء شئ شخصي وأختيارك لمهنتك
أيا كانت
حتى جزء من الهدوم مثلا
وأني أبقى عارفة أني هخسر ناس عشان أعمل اللي أنا عايزاه
ويبقى عندي ناس تقف جنبي
ساعات ما بيبقاش كفاية
لو ما كانش كل شئ متسق يبقى مش كفاية
فاللي... حصل بعد كده زي ما قلت قبل كده
كان... احساس سلبي بتتحركي بيه على طول
ومعرفتي أن مش هقدر اغير العالم
بالرغم أني اخترت انهي حياتي
وأنا بحاول أنقذ العالم أو اغير العالم
أو بحول اخلق عالم أفضل
زي ما أنا مؤمنة بيه
بس برضوا... يمكن... الموضوع مش نافع بالطريقة دي
والموضوع صعب لما تبقى عارفة أنه مش سهل تشيلي الحاجة من دماغك شوية
وتاخدي أجازة
وكل مرة حاولت اعمل كده
كان فيه احساس كده بالعار كان فيه غيمة فوق دماغي
سودة تماما وبتمشي معايا في أي حته بروحها
و
كان صعب أني افهم أنه الكفاح عشان فكرة أو إيمان
مش بالضرورة تيجي مع السعادة
ومش بالضرورة بتلغي السعادة من حياتنا
أه
فبعد كده حاولت اتفرج على أفلام تانية
وكل ما فضلت مكملة في الهوس ده
ما خلتنيش... ابطل اضايق من الضحك عالأفلام
لأنه فيه حتت... بتضحك فعلا
بس الموضوع مش بيمشي دايما كده
وفي النص كده
أدركت أنه لو بس ابتديت اثق أن الناس دي بتهزر
ساعتها ههزر أنا كمان
بس لو مش واثقة في ده يبقى هحس بعدم الراحة
عشان مش هينفع اقول أنتوا بتتكلموا بجد؟
لأ لأ ده مش مضحك ما ينفعش تهزروا في الموضوع ده
أو لو احنا الاتنين عارفين أنه جد، مش جد
وعارفين أنها بس نكتة
وإحنا الاتنين عارفين أنه مثلا ضرب الستات مش شئ مضحك
زي ما ضرب الرجال ما بيضحكش
ولو... لو بنستعمل ده عشان... يعني لو... لو بنستعمله
من غير ما نوضح أنه فيه أدوار اجتماعية إلخ إلخ
يعني... مش عارفة لو عارفة اشرح
أه فبعد شهر ورا شهر
من الاكتئاب واحساس بالذنب
واحساس بالعار والخناقات
والمحاولة أن الاقي اتزان بين... بين... أن اكون متزنة نفسيا
وأن ما ادخلش في اكتئاب شديد
واحاول اركز في الحاجات اللي تتعمل
وأني ما اتخادش في فكرة أن كله تمام، كل حاجة جميلة
بس في... في وسط العملية دي كلها
أدركت أنه كان هيبقي أسهل لو كنت عارفة أن الناس عندها نفس الأسس
نقدر... نقدر نبني عليها
مثلا، لو بتكلم مع حد من صحابي
وعارفة كويس أن الصديق ده عمره ما هيهيني بأي شكل
وبعد كده قال حاجة مهينة
غالبا مش هتضحكني
أو يمكن كنت أضحك لو كانت في سياق تاني
بس أنا عارفة أن عالأقل فيه ثقة يمكن
أن.. أن اقدر اروح للشخص ده بعدين اقول له على فكره ده ما كانش تمام بالنسبة لي
بس ممكن أعديها
بس الحاجات الأكبر وانا ما اعرفش مبادئ الشخص اللي قدامي
هنا فعلا ما اقدرش اخدها ببساطة
وده بيصعب عليا أكتر
أنت تقصد ايه بالضبط
وبرضوا... الموضوع له علاقة جدا بنية الشخص
بس طالما مش عارفة نية الشخص اللي قدامي
يبقى مش هعرف احكم بجد
فكل اللي في ايدي
هو تصديق نية الشخص الآخر
والموضوع بالبساطة دي
لو الشخص اللي قدامي مش بيوضح
أنهم واعيين بالحياة الواقعية
أن ممكن احس بالاهانة
أو أن الناس ممكن تعاني من حاجة هما قالوها
ساعتها مش هبقى واثقة أني... اقدر أخد نفس
وابقى هادية وما اضايقش من الشخص التاني
أعتقد أني... في الشهور اللي فاتت على الأقل
بتغير من الشخص اللي باخد كل حاجة على أعصابه
لشخص اللي فاهم أنه فيه حاجات وحشة بتحصل
بس مافيهاش حاجة لو ادينا نفسنا راحة
يعني، دلوقتي فهمت أني مش هغير العالم
ودلوقتي فهمت أن محدش هيغير العالم
ودلوقتي فهمت أني فعلا ما بحبش العالم اللي أنا عايشة فيه
بس عالأقل بخلق مجتمع
أحب اعيش جواه
وده تمام بالنسبة لي
وده كويس بالنسبة لي
بتمنى أنه في النهاية ناس هتلاقي تناغم أكبر
عشان يعيشوا في مجموعات مرتاحة وسعيدة جوة بعضيها
وده كويس
مش هينفع احارب عشان حق حد
لو هما مش مؤمنين أن ده حقهم أصلا
ما ليش دعوة
ومش من حقي اروح لحد اقولهم هما المفروض يحسوا بالإهانة
ولا ما يحسوش بالإهانة لما يسمعوا حاجة
لأن ده مش شغلي
ومش دي نيتي أصلا
بس لو الناس مش مبسوطين من حاجة
وعارفة أني هقدر اساعد
يبقى ماشي
كنت بشتغل في شركات مختلفة
كنت حاسة أني بشتغل عشان الفلوس
وبس
مافيش سبب تاني ده مش بيساعد أي حد في أي حاجة
أنا هنا عشان الفلوس وبس
وأنا عارفة، وبنظرة إيجابية تماما
ما حدش بيعمل حاجة بجد بتساعد
بس ده اللي كنت حاسة بيه على طول
وبعد كده رحت للنقيض تماما
للشغل جامد على تغير المجتمع وتغيير الأمور
ولسه برضوا ما حسيتش أنه ده تمام بالنسبة لي
دلوقتي بحاول اعمل حاجة حاسة أنها صح
وفي نفس الوقت تبقى منطقية بالنسبة لي